Readmisija i diskriminacija Roma u Srbiji\nMigrantska kriza pogađala je Srbiju u nekoliko navrata, znatno pre eskalacije ove najnovije sa Bliskog istoka i Azije. Sredinom 2000-tih, iz zemlje je izašlo na hiljade siromašnih i nezaposlenih, uglavnom Roma koji su masovno tražili azil u zemljama Evropske Unije.\nOd kako je Srbija potpisala Sporazum u stabilizaciji i asocijaciji i pristupila takozvanom "belom Šengenu", odnosno ušla u red zemalja koje mogu da koriste privilegiju bezviznog režima sa zemljama EU, na snazi je sporazum o readmisiji, odnosno povratak lica koja neosnovano borave na teritoriji neke države u njihove zemlje porekla.\nSrbija je, pored onog koji je potpisala sa Evropskom unijom 2007. godine, potpisala još i bilateralne sporazume o readmisiji sa Norveškom, Rusijom, Kanadom i Švajcarskom.\nKako je migrantska kriza eskalirala, a EU želi da reši lakši problem, tražioci azila iz Srbije biće ubuduće po kratkom postupku vraćeni kući, pošto nemaju skoro nikakve šanse da dobiju azil u članicama bloka, stav je zvaničnog Brisela. Međutim, potrebno je pomoći i lokalnim zajednicama u Srbiji u koje se vraćaju domaći tražioci azila.\n"Nemačka je od 2000. godine u Srbiji sa više od 1,6 milijardi evra realizovala projekate obezbeđivanja vodosnabdevanja, grejanja i druge, a sa tri miliona evra finansirala snabdevanje vodom neformalnih naselja Roma, da bi im se poboljšali uslovi za život," rekao je ambasador Nemačke u Srbiji Aksel Ditman.\nOn je govoreći na panelu "Izazovi integracije - odgovor države", u okviru skupa "Beogradski dijalozi" podsetio da u Nemačku odlaze najugroženije grupe, pre svega Romi.\nDržavni sekretar u Ministarstvu za rad Nenad Ivanišević najavio je i potpisivanje finansijskog sporazuma između vlada Nemačke i Srbije u narednih mesec i po dana. Finansije će biti namenjene lokalnim samoupravama u Srbiji koje su pogođene migrantskom krizom i u koje se vraćaju povratnici u postupku readmisije i romske, ali i neromske populacije.\nMinistar za rad je naglasio da je na poslednjoj sednici vlade u prošlom mandatu usvojena Strategija za inkluziju Roma i Romkinja "koja je kamen temeljac za dalje aktivnosti po tom pitanju, te da će akcioni plan za njenu implementaciju biti donet u narednih mesec dana".\nSvetlana Velimirović, zamenica srpskog komesara sa izbeglice i migracije rekla je da je pred državom veliki posao reintegracije povratnika, te da su problemi sa kojima se oni suočavaju teškoće sa ličnim podacima i stanovanje.\n"Povećava se procenat Roma među povratnicima, a u toku prošle godine 82 odsto povratnika bilo je upravo romske nacionalnosti," navela je Velimirović na panelu u Beogradu.\nJoš jedan problem sa kojim se suočavaju osobe romske nacionalosti u Srbiji je i diskriminacija što znatno otežava položaj i onih koju su se vratili u procesu readmisije.\n"Diskriminacija je i dalje jedan od najvećih problema u Srbiji, ali ga građani ne prepoznaju sve do trenutka dok sami ne postanu žrtve", izjavio je danas Goran Miletić, programski direktor Civil Rights Defenders za zapadni Balkan.\nOn je povodom najavljene izložbe fotografija o transeksualnim Romkinjama, pod nazivom "Nevidljive", rekao i da većina onih koji trpe diskriminaciju veruje da je sve što im se dešava normalno i da “tako mora da bude”.\nMiletić je naveo i da su transeksualne Romkinje odbačene od svih - LGBT zajednice, romske zajednice i celog društva, a da se žrtve višestruke diskriminacije mnogo ređe odlučuju da prijave slučajeve, kako prenose lokalni mediji.


Podaci kompanije Kaspersky pokazuju da će zamena Windowsa 7 biti nemoguća misija -\nPodaci kompanije Kaspersky pokazuju da će zamena Windowsa 7 biti nemoguća misija\nObjavljeno 29-08-2019 ; Autor: Oz_Admin | Komentari su isključeni na Podaci kompanije Kaspersky pokazuju da će zamena Windowsa 7 biti nemoguća misija\nOstale vesti, 29.08.2019, 09:00 AM\nMicrosoft će ukinuti podršku za Windows 7 u januaru sledeće godine, a iako su rizici ostanka na nepodržanim verzijama Windowsa veliki, ne izgleda da su korisnici i kompanije zbog toga posebno zabrinuti.\nIstraživanje koje je sprovela kompanija Kaspersky otkriva da je Windows 7 i dalje veoma popularan među korisnicima i firmama.\nAnonimni podaci, prikupljeni uz saglasnost korisnika, pokazuju da je 38% korisnika i dalje na Windowsu 7, a isti udeo je zabeležen i na tržištu veoma malih preduzeća. U slučaju malih i srednjih preduzeća i preduzeća procenat je još veći, jer 47% uređaja trenutno koristi Windows 7.\nDobra stvar je što sve više korisnika prelazi na Windows 10. U slučaju korisnika, njih 53% je trenutno na Windows 10, dok je u slučaju veoma malih preduzeća, taj broj još veći i iznosi 55%. Samo 47% malih i srednjih preduzeća i preduzeća prešlo je na Windows 10.\n„Statistički podaci pokazuju da značajan deo korisnika, kako preduzeća, tako i pojedinaca, i dalje koristi uređaje sa zastarelim verzijama ili onima kojima se približava kraj. Široka upotreba Windowsa 7 zabrinjava, jer će za manje od šest meseci ova verzija biti bez podrške“, kaže Aleksej Pankratov, menadžer rešenja za preduzeća u kompaniji Kaspersky.\n„Razlozi ovog zaostajanja variraju u zavisnosti od softvera koji se koristi, a koji se možda neće moći pokrenuti na najnovijim verzijama OS-a, do ekonomskih navika, pa čak i samo navika. Ipak, stari nezakrpljeni OS predstavlja rizik za bezbednost – troškovi incidenta mogu biti znatno veći od troškova nadogradnje. Zbog toga preporučujemo klijentima da pređu na podržane verzije i da primene dodatne sigurnosne alate tokom prelaznog perioda.“\nPodrška za Windows 7 će biti ukinuta 14. januara 2020. i u tom trenutku će Windows 8.1 i Windows 10 postati jedine podržane verzije operativnog sistema Windows.\n« Pronađen malver u aplikaciji na Google Play koja je preuzeta više od 100 miliona puta\nFrancuska policija krišom uklonila malver RETADUP sa 850000 zaraženih računara »


Razvojem infrastrukture do boljeg povezivanja Beograda i Podgorice\nMinistar građevinarstva, saobraćaja i infrastrukture u Vladi Republike Srbije Tomislav Momirović izjavio je danas da se Srbija nalazi u velikom investicionom ciklusu, koji, između ostalog, podrazumeva povezivanje sa regionom, a jedan od ključnih projekata je auto-put koji spaja Beograd i Podgoricu.\nMomirović je na zajedničkoj konferenciji za novinare sa ministrom za kapitalne investicije Crne Gore Mladenom Bojanićem objasnio da je reč o auto-putu "Miloš Veliki", koji Srbija uveliko gradi.\nOn je podsetio na to da je deonica od Beograda do Čačka završena, da su u toku radovi od Čačka do Požege, dok se uskoro očekuje potpisivanje ugovora za izgradnju dela puta od Požege, preko Arilja, Ivanjice, Duge Poljane do Boljara.\nPrema njegovim rečima, to je deonica duga 107 kilometara i za nas je strateški važna zbog povezivanja i približivanja Beograda i Podgorice, odnosno Beograda i Bara.\nMinistar je ukazao na to da regionalno povezivanje podiže ekonomske perspektive svih zemalja, navodeći da se upravo osnova regionalne politike odnosi na slobodan protok robe i ljudi, zbog čega je Srbija i pokrenula inicijativu "Mini Šengen".\nPrema njegovoj oceni, nikada ranije nisu bile tako povoljne okolnosti za razvijanje infrastrukture u našim državama, za realizaciju onoga što mi nazivamo "Plan Srbija 2025", a to je da prosečna plata poraste na 900 evra i da bude omogućen slobodan protok robe i ljudi.\nMomirović je podvukao da Srbija ne želi nikakve barijere u prometu robe i građana, uz potpuno uvažavanje političke realnosti na terenu i perspektive Crne Gore kao nezavisne države.\nBojanić je informisao Momirovića o trenutnim aktivnostima i planovima na projektu izgradnje auto-puta E-763 sa crnogorske strane do granice Boljare.\nOn je naglasio da je pomenuti auto-put od izuzetne važnosti za obe države, jer ne samo da predstavlja vezu između Srbije i Crne Gore, već će u širem kontekstu povezati Rumuniju, Srbiju, Crnu Goru i Italiju.\nMinistar je preneo da crnogorska strana ima za cilj da se što pre nastave planirane aktivnosti na izgradnji pomenutog auto-puta, navodeći da je danas dogovoreno da se već u maju potpiše sporazum o formiranju zajedničkih timova koji će raditi na definisanju tačaka budućeg auto-puta kod granice Boljare.\nPo pitanju železničke infrastrukture, imaćemo zajedničke radove i projekte, a u narednih par meseci u Bijelom Polju će biti zajednički granični prelaz, što znači da se ukidaju duple granice i smanjuju sve carinske administrativne procedure, precizirao je Bojanić.\nOn je poručio da će Crna Gora, povodom slučaja nacionalne avio-kompanije "Montenegro erlajns", uprkos prethodnim problemima, rešiti sve finansijske obaveze i preuzeti ih na sebe.\nPrema njegovim rečima, uskoro počinju letovi nove nacionalne avio-kompanije Crne Gore, a letovi između naše dve zemlje očekuju se u junu.\nNova avio-kompanija Crne Gore radi na tome da što pre uspostavi vazdušni saobraćaj Podgorica–Beograd i Tivat–Beograd, jer su se te dve destinacije pokazale kao ekonomski najisplativije i najkorisnije po pitanju ekonomske saradnje, ali i za turističku privredu Crne Gore, objasnio je on.


Turisticka agencija Plana tours Grcka more 2017\n"PLANA TOURS" osnovana je kao Turistička agencija u privatnom vlasništvu u aprilu 1990 godine. Danas je to Preduzeće za turizam, saobraćaj i trgovinu d.o.o. registrovano u skladu sa važećim Zakonom o turizmu Republike Srbije. Izmenama i dopunama Zakona o turizmu "Plana tours" , rešenjem Ministarstva turizma i usluga Republike Srbije dobila licencu OTP 506/2010 od 04.03.2010 godine, kojim je stekla status ovlašćenog organizatora programa u zemlji i inostranstvu. Preduzeće je od osnivanja član Poslovne zajednice turističkih agencija Srbije (YUTA), od septembra 1998 godine član Internacionalne asocijacije turističkih agencija (IATA), od maja 2001 godine Međunarodnog udruženja autobusera (RDA) a iste godine i istog meseca ulazi u Internacionalni sistem rezervacija avio karata i drugih turističkih usluga AMADEUS. Na Sajmu turizma u Novom Sadu oktobra 1999 godine preduzeće postaje dobitnik "Turističke prizme" za novi kvalitet u turizmu.\nRadno vreme: Radno vreme od 09h do 20h, Subota od 09h do 15h\nAranžmani agencije Plana tours


Son koristi pauzu u Premijer ligi za odlazak u vojsku - SPORTSKI ŽURNAL\nFudbaler Totenhema Hjun Min Son završiće ovog meseca četvoronedeljnu vojnu obavezu u Južnoj Koreji\nSon je dobio izuzeće od produženog vojnog roka od 21 meseca, nakon što je osvojio zlatnu medalju sa reprezentacijom Južne Koreje na Azijskim igrama 2018. godine.\nOn ipak mora da se javi na četiri nedelje u vojsku u domovini, pa se sa Totenhemom dogovorio da je sada najbolji trenutak za to, pošto je Premijer liga prekinuta do daljeg zbog pandemije korona virusa, preneo je Skaj.\nSon je u Južnoj Koreji od kraja marta, gde se oporavlja od povrede ruke. On je slomio ruku u februaru tokom utakmice sa Aston Vilom (3:2) u Premijer ligi.\nTakmičenje u Premijer ligi prekinuto je 9. marta, a prema dogovoru čelnika engleskog fudbala, sezona će se nastaviti samo kada to bude bezbedno. Son će se vratiti u London u maju, kada završi službu u vojsci.


Kosovski lideri u poseti SAD\nFatmir Sejdiu (levo), Kondoliza Rajs (u sredini) i Hašim Tači (desno) na pres konferenciji u Vašingtonu, 18. jul 2008.\nPolitički predstavnici Albanaca ocenjuju da se susretima kosovskog rukovodstva u Vašingtonu otvara put za nova priznanja Kosova kao države. Lideri Albanaca su u petak razgovarali sa državnom sekretarkom Kondolizom Rajs, a u ponedeljak će ih primiti predsednik Džordž Buš.\nSjedinjene Američke Države su potvrdile svoju podršku razvoju nezavisnog Kosova, ocena je političkih predstavnika u Prištini posle susreta predsednika i premijera Fatmitra Sejdiua i Hašima Tačija sa američkom državnom sekretarkom Kondolizom Rajs u Vašingtonu.\nZvaničnici su pozdravili podršku Vašingtona procesima na Kosovu i poruku da se treba nastaviti izgradnja države, demokratije i multietničnosti. Zamenik premijera Ram Manaj (Ramë) izjavio je da je sa tog sastanka poručeno da se priznanje Kosova treba nastaviti.\n“Ovo je istorijski susret koji pokazuje da će biti nastavka podrške, lobiranja i novih priznanja nezavisnosti. Rajsova je jasno rekla da je nezavisnost Kosova činjenica koju treba da prihvate zemlje koje još nisu priznale Kosovo”, izjavio je Manaj ističući da će posebno veliki značaj imati sastanak kosovskih lidera sa američkim predsednikom.\nI predstavnici opozicije očekuju da susreti u Vašingtonu utvrde državnost Kosova. Ibrahim Gashi iz Aijanse Novo Kosovo ističe da tim sastancima Kosovo dobija značaj na međunarodnom planu.\n“To je poruka drugim državama da uspostave bilateralne odnose sa Kosovo, kao što je to uradila najveća svetska sila”, izjavio je Gaši.\nRazgovor sa državnom sekretarkom Kondolizom Rajs je prvi susret kosovske delegacije na tom nivou posle proglašenja nezavisnosti u februaru. Poznavaoci prilika ocenjuju da je podrška SAD Kosovu veoma važna za konsolidovanje države. Politički analitičar Iljir Dugoli ističe kako je podrška lidera najveće svetske sile ohrabrujući signal za nastavak razvoja Kosova, a takođe i poruka drugim zemljama.\n“SAD na jedan način stavljaju do znanja drugima da je Kosovo država, koja se mora tretirati kao poseban subjekt međunarodnog prava”, kazao je Dugoli dodavši kako se na drugoj strani evropske zemlje kolebaju da se prema Kosovu odnose kao prema državi.\nAmerička državna sekretarka Kondoliza Rajs obećala je čelnicima institucija Kosova nastavak američke pomoći na putu izgradnje multietničke demokratije. “Budućnost Kosova će biti odlična. Narod, rukovodstvo i prijatelji Kosova su odlučni”, izjavila je Rajsova.\nČelnici institucija Kosova doputovali su u četvrtak u posetu SAD koju su ocenili kao istorijsku uz očekivanja da će američka administracija snažno podstaći nastavak međunarodnog priznanja. Od 192 članice UN, Kosovo su do sada priznale 43 zemlje.\n“Naš cilj je izgradnja Kosova kao domovine za sve i sa svim demokratskim vrednostima”, izjavio je predsednik Fatmir Sejdiu.\nOsim sa Rajsovom, Tači i Sejdiu su se u Pentagonu sastali i sa američkim ministrom odbrane Robertom Gejtsom. U ponedeljak 21. jula kosovske lidere primiće američki predsednik Džordž Buš.


Rapsodija u prvom poluvremenu, i strepnja za trijumf\nReprezentacija Srbije savladala je Crnu Goru u Beogradu sa 2:1, u petom kolu Lige nacija. Posle uvodnih pola sata bez pogodaka, ‘’orlovi’’ su u roku od dva minuta postigli dva gol. Posle svojevrsnog ‘’blic kriga’’ strelci su bili Adem Ljajić u 30...\nUEFA kaznila Milan\nTaman što je ekipa Đenara Gatuza počela da beleži odlične rezultate, dostojne kluba kakav je Milan, usledio je šok iz UEFA. Kako piše “Republika” Milan će u narednim danima dobiti “čestitku” iz UEFA u kojoj će pisati da mora da plati 20 miliona...\nSuperkup Italije će se odigrati u Saudijskoj Arabiji\nMeč Superkupa Italije između Juventusa i Milana odigraće se 16. januara 2019. godine u Saudijskoj Arabiji, potvrđeno je danas. Ovo bi trebalo da bude duel između šampiona Italije i osvajača tamošnjeg Kupa, ali s obzirom na to da je Juventus...\nNemanja Matić se oglasio putem medija\nNemanja Matić konačno se oglasio i objasnio Britancima zašto je odbio da nosi cvet maka na svom dresu na utakmici Mančester junajteda u subotu. Matić je fudbaler najzvučnijeg imena koji proteklog vikenda u Premijer ligi nije imao na dresu simbol...\nDinamo dobio sudski proces protiv svojih navijača\nZagrebački Dinamo je proteklih godina često bio na meti UEFA zbog ponašanja svojih navijača. I narednu utakmicu u Ligi Evrope, protiv Spartaka iz Trnave “modri” će odigrati pred delimično zatvorenim Maksimirom, uz već uobičajenu novčanu kaznu koju...


U Briselu danas potpisan Memorandum o razumevanju i saradnji Srbije i Belgije - Telegraf.rs\n16/09/21 | 14:49\nDogovorili smo se da nastavimo i učestamo naše političke konsultacije, ali i komunikaciju oko svega što je za Srbiju važno na njenom evropskom putu - izjavio je ministar Selaković nakon sastanka\nMinistar spoljnih poslova Srbije, Nikola Selaković, sastao se danas u Briselu sa predsednicom Predstavničkog doma federalnog Parlamenta Belgije, Elijan Tiliju, a zatim i sa potpredsednicom Vlade Belgije i ministarkom za spoljne i evropske poslove, Sofi Vilmes.\nNakon bilateralnih razgovora, Selaković i Vilmes potpisali su Memoradum o razumevanju i saradnji dva ministrstva.\nU pitanju je prva bilateralna poseta šefa diplomatije Srbije, Nikole Selakovića, Beligiji, što je ujedno je i prva bilateralna poseta šefa srpske diplomatije Belgiji nakon osam godina.\n- Ova poseta ima poseban značaj zbog činjenice da ove godine Republika Srbija i Kraljevina Belgija obeležavaju 135 godina diplomatskih odnosa - poručio je Selaković.\nOn je nakon razgovovora sa predsednicom Donjeg doma belgijskog Parlamenta, Elijan Tiliju, ocenio da su odnosi dve države veoma dobri, ali da postoje razlike kada je reč o pitanjima vezanim za KiM i evropski put Srbije.\nNakon razgovora u belgijskom Parlamentu, Nikola Selaković sastao se sa potpredsednicom Vlade i ministarkom spoljnih poslova Belgije, Sofi Vilmes.\n- Imali smo izuzetno dobre razgovore i potpisali Memorandum o saradnji dva minsitarstva spoljnih poslova. Dogovorili smo se da nastavimo i učestamo naše političke konsultacije, ali komunikaciju koja se tiče svega onoga što je za Srbiju važno na njenom evropskom putu - izjavio je Selaković nakon sastanka.\nŠef diplomatije Srbije dodaje da je upoznao ministarku Vilmes sa onim što Srbija radi, naročito na ispunjavanju uslova i kriterijuma na evropskom putu.\n- Zamolio sam je i za više razumevanja kada je reč o naporima Srbije i boljem vrednovanju rezultata koje u tom procesu postižemo. Dobar rezultat je i obećanje potpredsednice Vlade Belgije da će doći u Beograd, što će biti ozbiljan korak i promena, jer takvih poseta dugo nije bilo - zaključio je Selaković.


KAŽNJEN: Policajcu na pitanje "Olovo?" odgovorio sa "Na mom bolovo" - Naša Borba\nKAŽNJEN: Policajcu na pitanje „Olovo?“ odgovorio sa „Na mom bolovo“\nPolicajac ostao bez komentara\nPolicajac Kantona Sarajevo napisao je prekršajni nalog građaninu jer mu je na izgovorenu reč „Olovo?“, odgovorio rečima: „Na mom bolovo“ i sada će za svoj potez morati da plati visoku cenu. Državljaninu BiH je stigla prijava sa visinom kazne od 200 konvertibilnih maraka, odnosno 100 evra, zbog kršenja odredbi Zakona o prekršajima protiv javnog reda i mira Kantona Sarajevo.\nSlužbeno lice se pozvalo na zakonsku odredbu koja kaže da će se novčanom kaznom od 200 KM do 600 KM kazniti za prekršaj onaj ko na javnom mestu narušava javni red i mir naročito drskim ponašanjem, grubim vređanjem drugog lica ili drugim bezobzirnim ponašanjem ugrožava sigurnost ljudi ili izaziva osećanje fizičke ugroženosti, uznemirenosti ili negodovanja lica.\nPrethodni tekstBELORUSIJA: Situacija u zemlji liči na pokušaj državnog udara u SSSR\nSledeći tekstPOTVRĐENO: Vakcina „Sputnjik V“ ne izaziva ozbiljne nuspojave


Novoizabrani predsednik Kosova Hašim Tači sa bivšom predsednicom Atifete Jahjagom\nInauguraciji Hašima Tačija za predsednika Kosova prisustvovali su brojni zvaničnici iz regiona i sveta, a pratili su je i manji incidenti sa suzavcem.\nU Prištini je danas održana inauguracija kosovskog predsednika Hašima Tačija. On je u svom obraćanju kazao da sledi zajednička borba za učlanjenje u Ujedinjene nacije, NATO i Evropsku uniju.\nPre inauguracije pristalice pokreta Samoopredeljenje aktivirale su nekoliko suzavca. Tri suzavca bačena su u krugu predviđenom za zvanice, a jedan nekoliko stotina metara dalje.\nNa ceremoniji je bivša predsednica Atifete Jahjaga predala Hašimu Tačiju Ustav Kosova, nakon čega se on obratio prisutnima rekavši da da će biti čuvar ustavnosti, ljudskih prava i sloboda za sve građane Kosova bez razlike. Tači je istakao da je jedna od tačaka, kako je kazao, njegovih planova kao predsednika Kosova nastavak dijaloga sa Srbijom.\n“Mi trebamo da nastavimo naš evropski put i dijalog sa Srbijom, zato jer su nas građani obavezali da što brže učlanimo Kosovo u Evropsku uniju i NATO. Ovo je naccionalna obaveza i dužnost da s ei u najtežim trenucima i u najtežim razgovorima i provokativnim momentima ne predamo očaju, da ne kapituliramo pred mržnjom. Kosovo i Srbija moraju da pređu iz procesa normalizacije u proces pomirenja između dveju država i dva naroda. Uveren sam da će pomirenje doći”, rekao je Tači.\nCeremonija je održana na trgu Ibrahim Rugova u centru Prištine ispred spomenika Skenderbega. Poseban program izvela je kosovska Filharmonija, a program inauguracije je pored albanskog vođen i na srpskom i engleskom jeziku. Međutim nije bilo prevoda Tačijevog govora.\nInauguraciji novog predsednika Kosova prisustvovalo je oko 1.000 zvanica, među kojima su bili i predsednica Hrvatske Kolinda Grabar Kitarović, predsednik i premijer Albanije Bujar Nišani i Edi Rama, predsednik Parlamenta Turske Ismailj Kahraman i brojne delegacije iz kako je saopšteno 50 zemalja.\nIz Beograda je na inauguraciju došao predsednik Aktivne Srbije Dušan Janjić, a od predstavnika kosovskih Srba ceremoniji je prisustvovao samo Slobodan Petrović, potpredsednik Skupštine Kosova. Ostali srpski poslanici danas su u okviru svoje posete opštinama sa srpskom većinom danas obišli opštinu Gračanica.\n“Nama su bitnije teme koje se tiču problema naših građana, nego da prisustvujemo današnjoj ceremoniji u Prištini”, rekao je novinarima u Gračanici predsednik Srpske liste Slavko Simić.\nHašim Tači izabran je za predsednika Kosova pre oko mesec dana. On je juče u parlamentu položio zakletvu i time započeo svoj petogodišnji mandat. Tači je peti predsednik Kosova od 1999. godine, a pre njega ovu dužnost obavljali su Atifete Jahajaga, Bedžet Pacoli, Fatmir Sejdiu i Ibrahim Rugova.


Po kojim zakonima se sudi?\nSud u Kosovskoj Mitrovici\nKosovo će imati jedinstveni pravosudni sistem. Na ovaj način reaguju kosovski predstavnici povodom medijskih pisanja da bi Euleks mogao prihvatiti zahteve Srba o suđenjima prema zakonima UNMIK-a.\nDa li će biti izuzetka pa će Sud na severu Kosova raditi po zakonima UNMIK-a? To je dilema oko koje još nema tačnog zvaničnog odgovora. I dok kosovska štampa piše da je postignut sporazum između zvaničnika misije EU i Vlade Srbije o primeni zakona UNMIK-a na severu Kosova, misija Euleksa je to negirala.\nVlada Kosova je saopštila da nema nikakve najave da je bilo dogovora sa Euleksom. Portparol Vlade Memlji Krasnići kaže da su to glasine ali dodaje da ne može biti dupliranja zakona.\n“U kontaktima koje smo imali sa Euleksom saznajemo da nema dogovora. Pošto Kosovo ima jedinstven pravosudni sistem veoma je važno da na severu počne sprovođenje zakona i u tom pravcu pozdravljamo angažovanje Euleksa”, rekao je Krasnići.\nU Mitrovici je u sredu počelo prvo suđenje u Okružnom sudu, nakon pauze od godinu dana. Međutim, taj sudski proces je prethodno u ponedeljak bio sprečen pošto su srpski radnici pravosuđa tražili da se sudi prema zakonima UNMIK-a a ne institucija Kosova. U tom pogledu štampa prenosi da je Euleks prihvatio zahtev Srba, ali pravosudno-policijska misija EU to negira.\n“Euleks sudi na osnovu Privremenog krivičnog zakona i Zakona o krivičnom postupku Kosova”, izjavila je portparolka Euleksa Kristina Herodes za Kohu Ditore.\nKosovski zvaničnici su kazali da su povodom pitanja primene zakona imali razgovore sa predstavnicima Euleksa ali da nisu dobili odgovor na pitanje koji se zakoni primenjuju na severu. Ministarka pravde Nekibe Keljmendi ponovila je da ne može biti paralelnog pravosudnog sistema ali da je dobro što je suđenje počelo.\n“Optuženi Srbi imaju pravo da traže da im se sudi po onim zakonima koji su bili na snazi pre proglašenja nezavisnosti odnosno u trenutku kada su počinili krivično delo”, izjavila je ministarka.\nPotpredsednik skupštinske Komisije za zakonodavstvo Adem Saljihaj kaže da Euleks mora da poštuje zakone Kosova.\n“Sprovođenje uredbi UNMIK-a i zanemarvanje zakona Kosova ne vodi stabilizaciji i smirivanju situacije”, rekao je Saljihaj.\nPoslanik Bajram Kosumi kaže da je očekivao snažnije zalaganje pravosudne misije Euleksa u sprovođenju zakona. On ističe da se ništa ne menja ni posle više godina funicionisanja kosovskog i UNMIK-ovog zakonskog sistema.\n“Različiti zakoni su doveli do neuspeha pravosuđa i sada se to želi ponoviti, što je neprihvatljivo”, rekao je Kosumi.\nEuleks je pokrenuo sudski proces protiv dvojice optuženih za teško razbojništvo, u oktobru 2007. godine u regionu Leposavića. Suđenje je počelo juče, izvođenjem optuženih i oštećenih pred sudsko veće.\n“Tokom prvog saslušanja pročitana je optužnica u prisustvu advokata i optuženi su izjavili da nisu krivi. Jedna žrtva je bila prisutna i svedočila je na sudu”, saopštio je Euleks dodavši da sudsko veće čini troje sudija Euleksa, a i tužilac je pripadnik te misije.\nOvaj proces je bio zakazan za ponedeljak, ali je odložen zbog protesta bivših srpskih radnika tog suda, koji su insistirali da se odredi mandat sudija Euleksa i zakoni po kojima oni sude, protiveći se bilo kakvoj upotrebi zakona i pečata kosovskih institucija. Bivši radnici suda u Mitrovici juče nisu protestovali uoči početka suđenja.


Poslovna zajednica i sindikati o ekonomskim reformama - Istinito.com - Ne budi ovca!\nPočetna > BIH > Društvo > Poslovna zajednica i sindikati o ekonomskim reformama\n16. Decembra 2019. Istinito769Leave a Comment on Poslovna zajednica i sindikati o ekonomskim reformama\nPredstavnici poslovne zajednice, privrednika i sindikata Republike Srpske podržavaju predloženi Program ekonomskih reformi Vlade RS, ali svi imaju dodatne zahtjeve i očekivanja.\nTako u Savezu sindikata, u ime kojeg se juče narodnim poslanicima obratio Goran Stanković, očekuju od poslanika podršku u inicijativi za rast plata, prije svega u privredi, te u povećanju najniže plate.\nOn je naveo da je veoma bitno da se poveća najniža plata, a Sindikat zahtejva da to bude 550 KM, a od srednien naredne godine 600 KM.\nSavez sindikata je zaadovoljan što se u ovom programu našao njihov zahtjev – finansiranje teških oboljenja kod radnika u punom iznosu bruto plate. Takođe, na zahtjev Saveza sindikata Vlada je prihvatila da bude izmjenjen Zakon o radu i da se donese Zakon o sprečavanju nasilja i uznemiravanja na radu.\nŽeljko Tepavčević, predsjednik Konfederacije sindikata RS, upoznao je narodne poslanike da 15 odso zaposlenih u distributivnim preduzećima “Elektroprivrede RS” treba da ostanu bez posla u narednom periodu.\nPredsjednik Unije udruženja poslodavaca RS Saša Trivić kaže da su posolodavci zadovoljni opredjeljenjem Vlade za nastavak rastrećenja privrede.\nOn je saopšti precizne podatke po kojima su poslodavci sa povećanim dijelom neoporezivog dohotka dobili oko 60 miliona maraka, a da su učešćem države u finansiranju porodiljskog bolovanja dobili oko 35 miliona KM godišnje i da očekuju još oko 15 miliona KM po tom osnovu od naredne godine jer država na sebe preuzima u potpunosti ovu obavezu.\nTakođe, poslodavci očekuju da će privreda doboti nazad oko deset miliona KM po osnovu toga što su povećali plate zaposlenima.\nDirektor Privredne komore RS Pero Ćorić naveo je da privredu RS ove godine karakterišu negativni trendovi u padu industrijske proizvodnje i izvoza. -Zato nam je potreba podrška države u smislu jačanja konkurentnosti preduzeća. Raduje nas što će biti omogućen grant u budžetu za tehnološko opremanje preduzeća – naveo je Ćorić.\nOn je dodao da je stav privrednika da se u što kraćem roku ukupna poreska davanja na rad moraju vratiti na nivo iz 2008. godine – 52 odsto.\nTagged ekonomske reforme istinito poslodavci sindikat\nBanjaluka: Dječija nova godina u Zimskoj varoši\nBorska rijeka krije rezerve od 30 milijardi dolara


Kremić o rezultatima popisa u RS-u: Sada su na potezu Tužilaštvo BiH i istražni organi - Klix.ba\nBiH Kremić o rezultatima popisa u RS-u: Sada su na potezu Tužilaštvo BiH i istražni organi\nKremić o rezultatima popisa u RS-u: Sada su na potezu Tužilaštvo BiH i istražni organi\n30.12.2016. u 20:21\nRepublika Srpska popis stanovništva Emir Kremić\nEmir Kremić (Foto: Arhiv/Klix.ba)\nNakon što je entitet Republika Srpska samoinicijativno objavio rezultate popisa stanovništva iz 2013. godine, direktor Zavoda za statistiku FBiH Emir Kremić rekao je da je sada na potezu Tužilaštvo BiH s obzirom na evidentno kršenje državnih zakona.\n"Entiteti su prema Zakonu o statistici dužni da prate praksu Agencije za statistiku BiH. Zavod za statistiku FBiH je u trenutku objave podataka popisa u skladu sa zakonom objavio rezultate poštujući zakon BiH", kazao je Kremić.\nDodao je da RS nije ispoštovao zakon te da su sada na potezu Tužilaštvo BiH i istražni organi s obzirom na to da je riječ o evidentnom kršenju zakona.\n"Očigledna je razlika u brojevima objavljenih podataka tako da je na potezu Tužilaštvo BiH", rekao je Kremić.\nZaključio je da Agencija za statistiku BiH jedina ima mandat da predstavlja podatke popisa stanovništva i domaćinstava u našoj zemlji.\n"Svi rezultati popisa objavljeni su u Službenom listu BiH i oni imaju zakonsku primjenjivost. Entiteti imaju zakonsku obavezu da primjenjuju praksu države jer entiteti nemaju status države", kazao je Kremić.\nPodsjećamo, Republički zavod za statistiku entiteta Republika Srpska predstavio je rezultate popisa i stanovništva u manjem bh. entitetu, prema kojima u RS-u živi 82 posto Srba, 12 posto Bošnjaka i 2 posto Hrvata.\nVlasti iz RS-a ranije su poručile kako ne priznaju objavljene rezultate popisa stanovništva Agencije za statistiku BiH iako su oni međunarodno priznati.\nStanje redovno 8\n8h 48min 47\nGenocid u Srebrenici 19\n9h 56min 84\n10h 17min 139


Junajted poslao ponudu, poznat Murinjov naslednik, sa njim u Mančester stiže i Srbin? - Sportske.net\nJunajted poslao ponudu, poznat Murinjov naslednik, sa njim u Mančester stiže i Srbin?\nSudbina Žosea Murinja na "Old Trafordu" i dalje visi o koncu, ovaj čovek bi mogao da ga zameni.\n"Vučica" digla ruke od Holanđanina?Promena plana, poljsko "čudo" ostaje u Seriji A?Traži se dobar levi bek širom Evrope, Murinjo u pol-poziciji!Dobre vesti za Alegrija - vratio se "grešnik"!Ronaldo - Rat "svih protiv svih", da li je ovo ključni dokaz koji će ga osloboditi krivice?\nKako ekskluzivno prenosi "Kalčo Merkato", uprava Mančester junajteda je uspostavila kontakt sa trenerom Juventusa Masimilijanom Alegrijem.\nItalijanski stručnjak je ostvario sjajne rezultate sa "Bjankonerima" u prethodnom periodu, često je dovođen u vezu sa prelaskom u brojne klubove iz evropskog fudbalskog krema, ali je ostao na klupi "Stare dame".\nNjegov cilj je jasan, želi sa ekipom iz Torina da osvoji Ligu šampiona.\nIpak, Junajted mu je navodno poslao i ponudu, ona je prema saznanjima pomenutog italijanskog lista iznosila devet miliona evra po sezoni i budžet za transfere od 200 miliona evra, ponuđen mu je trogodišnji ugovor.\nItalijan se navodno zahvalio na ponudi i rekao da je Junajted njegov drugi izbor posle Juventusa.\nNavodno je lično ser Aleks Ferguson izrazio želju za njegovim angažovanjem, kako Italijana smatra za jednog od najboljih stručnjaka u Evropi.\nMediji sa Apenina spekulišu da bi Alegri narednog leta na "Old Traford" voleo da dovede i Sergeja Milinković-Savića, koji bi mogao narednog juna da bude dostupan za oko 70 miliona evra.\nIpak, ni dolazak SMS-a ne bi istisnuo iz Mančestera Pola Pogbu, Alegri bi voleo na "Old Trafordu" ponovo da sarađuje sa francuskim vezistom.\nČini se tako da bi Alegri na kraju sezone mogao da sedne na klupu "Đavola", kako je teško poverovati da bi napustio Juventus pre nego da pokuša da osvoji Ligu šampiona tekuće takmičarske godine.\nTako se kao realna opcija nameće naredno leto, a njegov odlazak bi otvorio i prostor za Zinedina Zidana da preuzme "Bjankonere", što je francuski stručnjak u više puta naveo kao svoju veliku želju.


Zastupničko pitanje upućeno Kliničkom centru Univerziteta u Sarajevu. | Skupština Kantona Sarajevo\nZastupnica Danijela Kristić na Desetoj radnoj sjednici Skupštine Kantona Sarajevo, održanoj dana 24.06.2019.godine, u okviru tačke Dnevnog reda "Poslanička/zastupnička pitanja, inicijative i odgovori",a u skladu sa članom 214. Poslovnika Skupštine Kantona Sarajevo, ponovila je sljedeće zastupničko pitanje:\n- Da li je KCUS imenovao osobu za finansijsku unutrašnju kontrolu tj. Koordinatora za finansijsko upravljanje i kontrolu koje je definisano članom 14 Pravilnik o provođenju finansijskog upravljanja i kontrole u javnom sektoru FbiH, objavljeno u Službenim novinama FBiH br.06/2017.\n- Ako jeste, molim ime i prezime te osobe, kao i Odluku o imenovanju i molim da se dostavi Skupštini KS Izvještaj za 2017 godinu, koji je trebao biti sačinjen u skladu sa Zakonom o unutrašnjoj finansijskoj kontroli i Pravilnikom o provođenju finansijskog upravljanja i kontrole u javnom sektoru FBiH član.10, objavljeno u Službenim novinama FBiH br.06/2017.\nViše about Zastupničko pitanje vezano za imenovanje Koordinatora za finansijsko upravljanje i kontrolu.


Većina lidera političkih stranaka i udruženja u Pirotu podržava predlog o smanjenju cenzusa! - Pirot Plus Online\nVećina lidera političkih stranaka i udruženja u Pirotu podržava predlog o smanjenju cenzusa!\n14. januar 2020. 11:36 Društvo Pirot Plus Online\n"Politika", najrenomiraniji dnevni list u zemlji, kako se to kaže "pozivajući se na izvore u vrhu vlasti", objavila je da postoji predlog da se cenzus sa sadašnjih pet smanjiti na tri odsto. Ovo smanjenje cenzusa, kako se navodi, važilo bi navodno već za parlamentarne i lokalne izbore koji se održavaju krajem aprila ili početkom maja.\nNa vanrednoj sednici Narodne skupštine početkom februara, piše Politika, biće izmenjen Zakon o izboru narodnih poslanika i Zakon o lokalnim izborima, čijim se odbredbama pripisuje da u raspodeli mandata učestvuju samo izborne liste koje su dobile najmanje pet procenata osvojenih glasova.\nSpuštanjem cenzusa sa pet na tri odsto, za šta vladajuća koalicija ima većinu, biće olakšan ulazak u skupštinske klupe manjim političkim partijama i koalicijama. Brojkama izraženo, ako na parlamentarne izbore izađe tri miliona građana, umesto minimalnih 150.000 glasova po važećem zakonu, ako cenzus bude tri odsto, biće im dovoljno samo 90.000 glasova, piše "Politika".\nNa lokalnim izborima, 2016. godine Koalicija za Pirot imala je najbolji rezultat 37,17 procenata i 23 odbornika. SNS 34,07 posto glasova i 21 odbornika. SPS je osvojila 9.58% ili 5 mandata, Pirotska nova snaga 4 mandata i 6,65%, Koalicija SDS-Vladica Tošić tri odbornika. Ispod cenzusa bila je SRS sa 4,04 posto.\nLideri stranaka i grupa gradjana koji će najverovatnije izaći na izbore, specijalno za Portal Plus online i Naxi Plus radio komentarisali su predlog da se cenzus smanji na 3 posto.\nDimitrije Vidanović, lider Pirotske nove snage nije želeo da govori za naš medij, a za sada ne znamo ko su relevantni predstavnici SDS-a i DS-a u Pirotu.


Mobilna aplikacija ID by Pi: Nov način verifikovanja identiteta - BIGportal.ba\n20 Oktobra, 2020 20 Oktobra, 2020 071\nID by Pi je nova, besplatna, aplikacija za mobilne telefone, koja služi za online verifikaciju identiteta. Zasnovana je na već poznatom sistemu Verified by Pi, koji služi za proveru autentičnosti fotografija.\nUz ID by Pi, efikasno se smanjuje mogućnost prevare u smislu online upotrebe lažnih ID dokumenata. Sistem je veoma jednostavan za upotrebu i svodi se na snimanje selfija i lične karte (ili nekog drugog dokumenta sa fotografijom) i njihovo upoređivanje.\nPri tome, prilikom fotografisanja dokumenta obavlja se i OCR-ovanje podataka, koji se u kriptovanom obliku čuvaju na zaštićenim serverima u cloud-u, prenosi portal polarotor.rs.\nOva aplikacija za sada postoji za Android operativni sistem i može besplatno da se preuzme sa Google Play prodavnice, a na raspolaganju je mogućnost integracije u web aplikacije, preko kojih može da se osigura verifikacija korisnika u online biznisu.\nNa taj način, čak i sada u vreme kada se zbog pandemije COVID-19 virusa traži smanjenje direktnih kontakata, može efikasno da se proveri identitet osoba bez njenog ličnog prisustva.


Kragujevac dobija Centar za vantelesnu oplodnju - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac dobija Centar za vantelesnu oplodnju\nKragujevac dobija Centar za vantelesnu oplodnju\nponedeljak, 31 jul 2017 06:58\tB92, KragujevacOnline.rs\nU Kliničkom centru u Kragujevcu danas 31.07. svečano je otvoren Centar za vantelesnu oplodnju. U centru će biti obezbeđena medicinska usluga za parove sa sterilitetom - od dijagnoze do oplodnje.\nIzgradnju Centra koja je počela sredinom decembra 2016. godine, sufinansirala je Fondacija "Dragica Nikolić", supruge doskorašnjeg predsednika Srbije. Otvaranju Centra za vantelesnu oplodnju od 14.30 prisustvuju predsednik Srbije Aleksandar Vučić, ministar zdravlja Zlatibor Lončar, predsednik Nacionalnog saveta za koordinaciju saradnje s Rusijom i Kinom Tomislav Nikolić i njegova supruga - predsednica Upravnog odbora Fondacije "Dragica Nikolić".\nCentar povšine 340 kvadratnih metara je dograđen na trećem spratu Ginekološko-akušerske klinike Kliničkog centra, a prvobitno je bilo najavljeno da bi mogao biti završen marta ove godine. Izgradnju Centra Fondacija "Dragica Nikolić" je podržala sa 73 miliona dinara, a početku radova su prisustvovali tadašnji predsednik Srbije Tomislav Nikolić i ministar zdravlja Zlatibor Lončar. Ministarstvo zdravlja je u opremu i materijal za Centar uložilo 40 miliona dinara i platiće specijalizacije osoblja kragujevačkog Kliničkog centra koji će u njemu da rade.


Za pet godina EPCG ulaže 170 miliona | Analitika - Informativni Portal\nIzvršni direktor Elektroprivrede Igor Noveljić\nZa pet godina EPCG ulaže 170 miliona\nPlan Elektroprivrede je da u narednih pet godina realizujemo projekte ukupne vrijednosti 170 miliona eura, izjavio je izvršni direktor te kompanije Igor Noveljić.\nObjavljeno: 14. 03. 2018 - 06:00 Promjenite veličinu teksta: A A A\nOn je u intervjuu Pobjedi kazao da izdvaja ekološku sanaciju prvog bloka TE „Pljevlja“, uz rekultivaciju postojeće deponije šljake i pepela, koju će nastaviti da koriste, ali uz puno poštovanje ekoloških standarda.\n- Samo za ova dva vezana projekta, čija realizacija će omogućiti nastavak valorizacije termoenergetskog kompleksa u Pljevljima, do 2022. izdvojićemo 60 miliona eura. To će omogućiti da prvi blok radi još 20 godina. Nijesmo odustali ni od izgradnje drugog termo bloka, pa ćemo izradu projektne dokumentacije platiti 1,4 miliona – naveo je Noveljić.\nNaglasio je da je od izuzetne važnosti za EPCG rekonstrukcija i modernizacija dvije velike hidroelektrane, ukupne vrijednosti 40 miliona eura. Za prevođenja dijela vode rijeke Zete u hidroenergetski sistem „Perućica“ predviđeno je 27 miliona eura.\n- Izdvojio bih izradu investiciono-tehničke dokumentacije za izgradnju HE Komarnica koja će koštati 1,6 miliona eura – naveo je Noveljić i naglasio da je uvjeren da će realizacija ovog investicionog plana donijeti benefite u energetskom i ekološkom smislu.\n- Osim što ćemo obezbijediti izuzetnu pogonsku spremnost elektrana, sigurnost i pouzdanost u radu i veću bezbjednost radnika, doprinijećemno poboljšanju stanja životne sredine u Pljevljima – naveo je Noveljić.\nPOBJEDA: Kakav je redosljed i dinamika poteza rekonstrukcije postojećeg bloka?\nNOVELJIĆ: Ta rekonstrukcija, procijenjene vrijednosti 40 miliona eura, omogućiće dalji rad termoenergetskog kompleksa u Pljevljima i obezbijediti poštovanja najstrožijih parametara zaštite okoline predviđenih najnovijom odlukom EU iz 2017. godine. Time ćemo obezbijediti pouzdanost u radu elektroenergetskog sistema Crne Gore, čijoj stabilnosti u znatnoj mjeri doprinosi TE Pljevlja, kao bazna elektrana, koja najveći značaj ima u pokrivanju konstantnog dijagrama opterećenja. Projekat obuhvata izgradnju sistema za odsumporavanje, za denitrifikaciju, unapređenje rada elektrofilterskog postrojenja kao i izgradnju sistema za tretman otpadnih voda.\nPlanirano je da idejni projekat bude izrađen i revidovan u ovoj godini, uz dobijanje saglasnosti na elaborat o procjeni uticaja na životnu sredinu. Objavljivanje tendera za izradu glavnog projekta sa izvođenjem radova planirano je za IV kvartal 2018, a izrada glavnog projekta i izvođenje radova treba da bude realizovano od naredne do 2021.\nPOBJEDA: Koliko će rekonstrukcija postojećeg bloka i rekultivacija deponije Maljevac uticati na smanjenje zagađenosti u Pljevljima?\nNOVELJIĆ: Planiramo da, u saradnji sa Vladom i opštinom Pljevlja, učestvujemo u toplifikaciji grada, čime će biti smanjena količina emisije iz individualnih ložišta u gradu i znatno poboljšana ekološka situacija u Pljevljima.\nTE je predviđena kao toplotni izvor za grijanje grada, predviđeno je oduzimanje toplote iz sistema turbine, izmjenjivači toplote, pumpna stanica kao i rezervni izvor u vidu pomoćne kotlarnice.\nPo fazama ćemo rekultivisati i postojeću deponiju Maljevac uz primjenu i poštovanje svih mjera i propisanih standarda iz oblasti zaštite okoline.\nZa ove aktivnosti EPCG je opredijelila 19 miliona eura, u šta je uračunat otkup zemljišta i objekata u zaštitnoj zoni oko deponije u iznosu od pet miliona eura. U realizaciji ovog projekta koristićemo i kreditna sredstva iz aranžmana sa Svjetskom bankom.\nPOBJEDA: Što će rekonstrukcija i modernizacija postojećih hidrocentrala značiti za EPCG i elektroenergetski sistem?\nNOVELJIĆ: Drugom fazom rekonstrukcije HE „Perućica“ i HE „Piva“ produžiće se radni vijek elektrana, a EPCG će zadržati većinski portfolio proizvodnje električne energije iz obnovljivih izvora.\nObezbijediće se visoka pogonska spremnost, sigurnost i bezbjednost u radu hidroelektrana, automatizovati upravljanje agregatima, postrojenjima i elektranama u cjelini i omogućiti daljinsko vođenje iz nadređenog centra upravljanja elektranom.\nObje hidroelektrane će u potpunosti biti osposobljene za pružanje pomoćnih i sistemskih usluga za elektroenergetski sistem Crne Gore, kao što je sekundarna i tercijarna regulacija i slično.\nPOBJEDA: Što podrazumijeva i kad će početi rekonstrukcija HE „Piva“?\nNOVELJIĆ: Taj se projekat finansira iz postojećeg kreditnog aranžmana sa njemačkom KfW bankom. Narednog mjeseca očekujemo potpisivanje ugovora za preostalih devet miliona eura kredita za modernizaciju hidromašinske i elektro opreme svih agregata, postrojenja sopstvene potrošnje, kao i sistema upravljanja. Posao će biti dodijeljen jednoj od četiri kompanije koje su učestvovale na tenderu – GE Francuska, Andritz Austrija, Voith Austrija i Litostroj-ABB Slovenija.\nU okviru druge faze projekta planirana je nabavka savremene opreme za monitoring brane kao i sanacija injekcione zavjese.\nVažno je istaći da smo lani uspješno izveli kapitalni remont agregata A1, dok kapitalne remonte preostala dva agregata planiramo tokom 2019. i 2021. godine.\nTagovi: elektroprivreda crne gore igor noveljić


Zvezda sigurna, Senta do pobede posle preokreta - Vaterpolo vesti\nPočetna » Slajder » Zvezda sigurna, Senta do pobede posle preokreta\nZvezda sigurna, Senta do pobede posle preokreta\nDanas su odigrane dve utakmice trećeg kola prvenstva Srbije za dame. Aktuelni šampion, Crvena zvezda, bez nekoliko iskusnijih igračica lako je savladala Stari grad sa 13:7 (1:2, 5:1, 6:2, 1:2). Zanimljivo je da je gostojuća ekipa na Tašmajdanu posle prvih osam minuta imala minimalnu prednost. Ipak, crveno-bele devojke su lako došle do preokreta i posle prvog poluvremena su vodile sa 6:3, da bi sve bilo rešeno posle trećeg perioda, kada je ekipa Miloša Bradića imala sedam golova prednosti (12:5). U trijumfu Zvezde istakla se Nada Mandić sa pet golova, dok je dva manje postigla Jovana Pantović. Đečić je kod gostiju bio najraspoloženija sa četiri pogotka.\nSenta je u zanimljivoj utakmici pobedila Vračar sa 7:5 (2:0, 1:1, 1:4, 1:2). Beograđanke su odlično počele i povele su sa 2:0, a dva gola prednosti Vračar je održavao do treće četvrtine, kada je Senta serijom golova došla do preokreta i minimalne prednosti pred početak četvrte četvrtine. U odlučujućih osam minuta vaterpolistkinje Sente došle su do „+2“ i upisale su pobedu. Gluščević i Milićević su bile najefikasnije kod domaće ekipe sa po dva gola, dok je kod Sente Pataki bila raspoložena sa tri pogotka.\nU interesantnom meču u Novom Sadu devojke Partizana slavile su protiv Vojvodine sa 6:4, dok su mlade dame iz TAŠ-a 2000 bile ubedljive na gostovanju u Bečeju – 5:21.\nCrvena zvezda – Stari grad 13:7 (1:2, 5:1, 6:2, 1:2)\nVračar – Senta 5:7 (2:0, 1:1, 1:4, 1:2)\nVojvodina – Partizan Rajfajzen 4:6\nBečej – TAŠ 2000 5:21\nOznakeCrvena zvezda Prvenstvo Srbije za dame Senta Ženski vaterpolo


Finansijska kriza ili kazna Božja? | Hrišćanska Adventistička Crkva Čikago\nPosted on 30, 2008 Posted By: Moderator Categories: Vesti\nEkonomska kriza utiče i na hrišćanske crkve – Anglikanska crkva nudi molitvu za spas od finansijske krize, a Vatikan poručuje da novac ometa čoveka na putu prema Bogu. “Strašna kazna stiže gramzive gospodare” – Jevanđelje po Luki.\nMnoge evropske zemlje napredovale su poštujući princip hrišćanske tržišne privrede, objasnio je verski analitičar Živica Tucić, podsetivši da je i Amerika primenjivala kalvinistički ideal odgovornosti poslovanja i hrišćanski moral privređivanja, koji je izgubio značenje u vreme sekularizacije.\nJevanđeljski princip i neumoljivost Hristova prema nepravednom bogatstvu, smatra Tucić, na Zapadu su potisnuti, a na Istoku, gde je postojala jedino državna i društvena imovina, a građani podučavani ateizmu, nikada nisu ni primenjivani.\nHristos je osuđivao srebroljublje, posebno kod onih koji su dužni da verne podučavaju u veri i, kako je zapisano u Jevanđelju po Luki, “strašna kazna stiže gramzive gospodare”, čija je dužnost da brinu, da pravedno plaćaju i budu zahvalni onima što za njih rade ispunjavajući poverene zadatke.\nU tekstu koji je objavila Verska informativna agencija, podseća se i na poslovni moral u Srbiji gde novi bogataši, živeći u raskoši, zaboravljaju na bližnje i na one koji su u prošlosti, sa mnogo manje imetka, osećali odgovornost za svoj rod i veru i bili veliki zadužbinari.\nFinansijske molitve preko interneta\nSvet misli da ne može bez Vol strita koji diktira vrednosti svetskoj ekonomiji i sve više liči na savremeni Vavilon čije se propasti pribojavaju biznismeni i bankari koji ne čitaju Jevanđelje, već samo berzanske izveštaje, navodi Tucić.\nUpozorivši da je reč o istorijskoj krizi koja podseća na apokalipsu ekominije, Tucić je naveo da je Anglikanska crkva, vlasnik mnogobrojnih nekretnina, akcija, investitor, ali i savetnik poslovnog sveta, ponudila molitvu preko interneta.\n“Gospode, živimo u smutnim vremenima, širom sveta rastu cene, narastaju dugovi, propadaju banke, gase se radna mesta, naša sigurnost je ugrožena. Dragi Bože, usliši nas u našim bojaznima i počuj molitve naše, budi nam jaka tvrđava na ovome nesigurnom pesku, svetlost u tami…”\nNa hiljade onih koji se pribojavaju za svoja radna mesto, otplaćivanje porodičnih kredita, za egzistenciju, mole se preko interneta.\nMoskovka patrijaršija je iznela svoja viđenja o ljudskoj pohlepi i položaju onih koji zarađuju u trudu i znoju i ne učestvuju u svetskim kretanjima kapitala.\nDrugi čovek ruske crkve, mitropolit Kiril podseća da se krize ponavljaju svakih 50 do 70 godina, da su one posledica “hronično obolelog savremenog ekonomskog sistema” i da ruska država mora da postupi mudro i spreči urušavanje privrede zemlje.\nKomisija biskupskih konferencija Evropske unije je pozvala na uvođenje “politike reda” u ekonomiju zabrinuta za socijalnu sigurnost građana i evropski socijalni model koji može biti doveden u pitanje.\nFrancuska biskupska konferencija zahteva da se odnos prema novcu izmeni kritikujući brzu zaradu upozoravajući da mere bankara ne smeju pasti na teret društveno slabih.\nTeolog Hans King u svetu poznat kao kritičar rimske crkve zahteva svetsku saglasnost oko određenih moralnih vrednosti, principa, merila i etike na koje treba da se obavežu države, svet banaka i biznisa.\nLatinoamerička “teologija oslobođenja” sebe smatra bliskom “najmanjoj braći Hristovoj”, siromasima i ljudima kojima u životu nije pružena šansa. Zagovornici te ideje ističu da se život ne sme svoditi samo na ekonomiju i da u borbi protiv siromaštva i nepravde teologija svakako ima svoje mesto.\nSmanjeni prihodi crkava\nU zemljama gde postoji crkveni porez, smanjen je i prihod crkava, piše Tucić i navodi primer Nemačke gde je “Rimokatolička crkva prošle godine inkasirala 4,6 milijardi evra, a protestanti ravno četiri milijarde”.\nPapa Benedikt XVI poručuje da ljudi u svojim srcima ne treba da sabiraju “prolazna dobra ovoga sveta” u koja ubraja i novac koji ometa čoveka na putu ka Bogu.\nPapa je na ekonomsku krizu reagovao monaški, iako Vatikan poseduje, osim tona zlata, akcije u vrednosti od 520 miliona evra i 340 miliona u drugim papirima. Nekretnine Vatikana vrede milijardu i po evra, a pored toga se na Petrovdan, 29. juna svake godine, u svim katoličkim crkvama sveta prikuplja “Petrov novčić”.\nNakupi se na destine milona evra koje ova crkva, osim za kuriju, namenjuje razvoju i obrazovnoj delatnosti organizacije “Kor unum”, objašnjava Živica Tucić.


Vesti online / Vesti / Ekonomija / Crna Trava: Energija za Srbiju\nCrna Trava: Energija za Srbiju\nMinistar rudarstva i energetike Srbije Petar Škundrić otvorio je danas, u Tegošnici, u opštini Crna Trava, mini hidroelektranu snage 640 kilovata i istkao da "energija iz obnovljivih izvora predstavlja našu šansu, jer ih imamo dovoljno".\nIz korporacije Eko energo je najavljeno da je u planu da se na reci Vlasini podignu još četiri ovakve hidroelektrane, tako da će ukupna raspoloživa snaga biti oko 24 miliona kilovat sati električne energije.\n"Značaj ove hidrocentrale jeste što ona ukazuje na potrebu da proizvodimo čistu energiju i da razvijamo lokalne sredine", rekao je Škundrić. "Na ovaj način štitimo životnu sredinu od emisije štetnih gasova koji mogu da izazovu efekat staklene bašte, otvaramo nova radna mesta i postajemo interesantniji za najrazvijenije zemlje sveta", ocenio je on.\nŠkundrić je najavio da će resorno ministarstvo i ubuduće pružati podršku svima koji planiraju ulaganje u obnovljive izvore energije, poput ovih mini hidroelektrana na reci Vlasini.\nIzvršni direktor EKO Energo grupe DOO Vera Ristić rekla je FoNetu da ta kompanija neće stati na ovom projektu i najavila završetak izgradnje još nekoliko mini hidroelektrana na reci Vlasini. Ona je rekla da će preduzeće Eko energo za dva do tri meseca završiti malu hidroelektranu na Darkovačkoj reci u mestu Livade, snage 450 KW.\n"Za deset dana startujemo sa izgradnjom još četiri male hidroelektrane na reci Vlasini, tako da ćemo na ovoj reci imati ukupnu instalisanu snagu od 5,1 MW i planiranu godišnju proizvodnju od 24 miliona kilovat časova", izjavila je Ristić.\nPored kaskadne izgradnje malih elektrana, gradićemo i na Gradskoj reci, pritoci reke Vlasine, hidroelektranu Jabukovik snage 1.600 KW, dodala je ona.\nU preduzeću Eko energo grup najavili su izgradnju sličnih kapaciteta u opštinama Kuršumlija i Despotovac.\nPredsednik opštine Crna Trava Slavoljub Blagojević ocenio je da će podizanje energetskih kapaciteta doprineti stabilnijem snabdevanju električnom energijom potrošača u ovoj i opštini Vlasotince. On je rekao da mini hidroelektrana Tegošnica, i ostale koje su u izgradnji, predstavljaju snažan faktor u zaustavljanju migracije stanovništva sa ovog područja.


Zvizdić demantuje “nekontrolisanog Dodika” | Starmo\nNaslovnica BiH Zvizdić demantuje “nekontrolisanog Dodika”\nZvizdić demantuje “nekontrolisanog Dodika”\nSarajevo — Zamjenik predsjedavajućeg Predstavničkog doma Parlamentarne skupštine BiH Denis Zvizdić, oglasio se nakon izjava Milorda Dodika u Narodnoj skupštini Republike Srpske rekavši kako je “lažna vizura vlastite nepogrešivosti Milorada Dodika doživjela svoj vrhunac u nekontrolisanom nastupu” pred Skupštinom RS.\n– Odmah poslije čitanja zaključaka NS RS, koje je očito u svrhu lične promocije osmislio Dodik, postaje jasno da je riječ o jeftinoj populističkoj demagogiji i krivim navodima koji su u suportnosti sa domaćim i međunarodnim pravom – naglašava i Zvizdić i demantuje navod kako je RS “potpisnica Dejtonskog sporazuma”.\n– Jedna od potpisnica Dejtonskog sporazuma nije RS, već SR Jugoslavije, čime je de iure potvrđen čin umješanosti Miloševićeve Jugoslavije u rat u BiH, a time i agresije na međunarodno priznatu Bosnu i Hercegovinu, što je potvrdio i Međunarodni sud pravde” – naglašava Zvizdić.\nDodaje i kako je “krivi navod” da RS ima pravo na otcjepljenje.\n– Entitet u sastavu suverene i međunarodno prznate države, odnosno jedan od naroda koji živi na tom području, ne može se u međunarodnopravnom smislu pozivati na samoopredjeljenje (koje je u međunarodno pravo uvedeno 1946. godine sa ciljem da se neke afričke i azijske zemlje oslobode kolonijalne vlasti). Iznad prava na samoopredjeljenje je teritorijalni integritet i suverenitet svake države, koji je i u Ustavu BiH vrhovno načelo. Dakle, da bi jedna teritorijalno-politička jedinica u sastavu suverene države ili narod mogao konzumirati pravo na samoopredjeljenje, mora postojati saglasnost države koja ima suverenitet i teritorijalni integritet, što u slučaju BiH nikada neće biti moguće – piše Zvizdić.\nZamjenik predsjedavajućeg Predstavničkog doma Parlamentarne skupštine BiH posebno naglašava kako ne postoji mogućnost mirnog razlaza u BiH, kako to Dodik sugeriše.\n– Ako bi neko u RS bio toliko neodgovoran i suicidno orijentisan da se ikada odluči na takav scenario, jedino što bi se dogodilo jeste nestanak entiteta RS – zaključuje Zvizdić.


Posle skoro pet godina Turska nastavlja masovni progon građana za koje se sumnja da su učestvovali u pokušaju državnog prevrata iza koga je konce povlačio zagonetni imam Fetulah Gulen koji živi u Americi. Sada se na udaru našlo 280 osumnjičenih, uglavnom oficira, i njihovo hapšenje je u toku u 60 od ukupno 80 provincija koliko ih ima u Turskoj. Prema zvaničnim izveštajima, jedan broj pučista, za kojima se sada traga, našao je utočište na severnom Kipru gde su tamošnji Turci proglasili svoju državu koju dosad niko nije priznao sem Ankare. Turska tamo poslednjih godina drži više od 30.000 askera, među kojima je bilo i onih koju su učestvovali u neuspelom državnom udaru u noći između 15. i 16. jula 2016. godine. Puč nije uspeo zahvaljujući odlučnoj akciji pripadnika snaga bezbednosti kao\nNemački i turski ministri spoljnih poslova Hajko Mas i Mevlut Čavušoglu razgovarali su danas u Ankari u cilju poboljšanja odnosa između Turske i Evropske unije, dok su u sedištu NATO u Briselu počeli tehnički razgovori između vojnih delegacija Turske i Grčke. Čavušoglu je posle sastanka sa nemačkim kolegom Hajkom Masom u Ankari rekao da je poslednjih dana došlo do pozitivnije atmosfere u odnosima EU i Turske, posle burne 2020. godine, prenosi Beta. Turska i Grčka su prošlog leta gotovo zaratile zbog spora oko pomorskih granica i energetskih prava u istočnom Sredozemlju. Prošle nedelje su obe zemlje najavile nastavak razgovora u vezi sa istraživanjem nalazišta gasa u Sredozemnom moru i saopštile da bi moglo da dođe i do susreta najviših zvaničnika, uključujući turskog predsednika\nPosle skoro pet godina turski i grčki političari i stručnjaci za međunarodno pravo će se ponovo naći za istim stolom u pokušaju da premoste duboke razlike koje opterećuju odnose dve susedne i u NATO-u savezničke zemlje. To sigurno neće ići lako i bez trzavica, ali dijalog je, ma koliko bio težak, jedini put da se jednog dana u Egeju stigne do rešenja nagomilanih problema. Eksperti bi u tim susretima trebalo da pripreme teren političarima koji godinama u retkim susretima nisu mogli da nađu zajednički jezik o mnogim bilateralnim problemima. U Ankari je zvanično potvrđeno da će, posle višegodišnje suspenzije, nova runda „istraživačkih” razgovora, biti održana u Istanbulu 25. januara. „Verujem da će pregovori označiti novo doba u odnosima dve zemlje”, izjavio je predsednik Tajip\n15.01.2021 u 12:50\nANKARA – U Turskoj je vakcinisano više od pola miliona ljudi u prva dva dana vakcinacije protiv koronavirusa i to vakcinom koju je razvila kineska kompanija „Sinovak biotek”, podaci su Ministarstva zdravlja. Ankara je u četvrtak pokrenula nacionalni program vakcinacije protiv koronavirusa i prvo vakcinisala zdravstvene radnike. Kako navodi Rojters, prvog dana vakcinisano je više od 285.000 ljudi. Turski predsednik Redžep Tajip Erdogan primio je juče kinesku vakcinu protiv kovida-19 pred TV kamerama, što, kako je portparol njegove AK stranke rekao, ima za cilj ublažavanje svake javne sumnje u pogledu efikasnosti vakcine, prenosi Tanjug. U Turskoj je više od 2,3 miliona ljudi obolelo od koronavirusa od početka pandemije, a oko 23.000 je preminulo.\n28.12.2020 u 17:11\nANKARA - Turski ministar spoljnih poslova Mevlut Čavušoglu izjavio je danas da Turska potpuno podržava dijalog Beograda i Prištine i da želi da se postigne trajni sporazum. Čavušoglu je u Ankari razgovarao sa ministarkom spoljnih poslova u privremenim institucijama u Prištini Meljizom Haradinaj Stubla i podsetio da je Turska od jednostranog proglašenja nezavisnosti uložila dosta napora za priznanje KiM, da će nastaviti da radi na tome, kao i da pruža podršku da KiM stekne status u okviru međunarodnih organizacija, prenosi agencija Anadolija. „Turska želi da se što pre, uz potpunu implementaciju potpisanih sporazuma i postignutih dogovora, uspostavi trajni dijalog između dve zemlje”, rekao je Čavušoglu, prenosi Tanjug. Govoreći o prisustvu pripadnika terorističke organizacije\nTurska „sahranila” pregovore o ujedinjenju Kipra\nKiparski Turci traže, uz bezrezervnu podršku Ankare, da se prekinu jalovi pregovori o ponovnom ujedinjenju podeljenog Kipra i rešenje vide samo u stvaranju dve odvojene države – grčke i turske. Pregovori o federalnoj državi su „mrtvi i već sahranjeni” , ističu na severu podeljenog ostrva. „Mi više ne želimo da gubimo vreme oko stvaranja federalne države dve zajednice, sada treba pregovarati o stvaranju dve države”, izjavio je novi premijer samoproglašene Turske republike severni Kipar Ersan Sener. On kaže da su dve zajednice već 52 godine pregovarale o pronalaženju pravednog i trajnog rešenja, ali dogovor je izostao zbog neprihvatljivog ponašanja grčke administracije. „Mi ne želimo da gubimo još pedeset godina, ta ideja za kiparske Turke je mrtva”, kaže predsednik vlade\n23.12.2020 u 12:15\nTurski opozicioni novinar osuđen na više od 27 godina zatvora\nANKARA – Turski sud osudio je danas u odsustvu opozicionog novinara Džana Dundara na 27 godina i šest meseci zatvora zbog špijunaže i pružanja pomoći oružanoj terorističkoj organizaciji, saopštili su njegovi advokati. Advokati Dundara ocenjuju da je reč o politički motivisanoj presudi, prenosi Tanjug. Dundar, nekadašnji glavni urednik opozicionog turskog lista „Džumhurijet”, kao i njegov kolega Erdem Gul, osuđeni su 2016. na pet godina zatvora zbog objavljivanja video snimka na kojem se navodno vide kako turske obaveštajne službe prevoze oružje u Siriju, prenosi Rojters. Sud u Istanbulu proglasio je Dundara, koji sada živi u Nemačkoj, krivim za „prikupljanje tajnih dokumenata za špijunažu i pomaganje terorističkoj organizaciji”, dodaje AP. Advokati Dundara odbili su da


Economist: Makronova „izvanredna politička avantura“ | Ekonomist\nEconomist: Makronova „izvanredna politička avantura“\nby Redakcija - 08/05/2017 08/05/2017 0\nPobjeda Emanuela Makrona na izborima za predsjednika Francuske istorijska je iz više razloga, ocjenjuje britanski nedjeljnik Ekonomist (The Economist), navodeći da je Francuska dobila najmlađeg predsjednika u svojoj istoriji koji nikada ranije nije učestvovao u izbornoj kampanji.\nPosle „najuzbudljivije i najburnije“ izborne kampanje u skorije vrijeme, Francuzi su se „suprotstavili populizmu i napravili istoriju“, piše Ekonomist.\nPobjeda 39-godišnjeg Makrona u trci protiv desničarske kandidatkinje Marin Le Pen „nedvosmisleno pokazuje da je moguće u zapadnoj liberalnoj demokratiji kreirati proevropski, centristički odgovor na populizam i nacionalizam“.\nMakron će postati najmlađi francuski predsjednik, oborivši prethodni rekord koji je držao Napoleon Treći Bonaparta, nećak Napoleona Prvog, koji je izabran 1848. sa 40 godina.\nBivši ministar ekonomije, bankar po profesiji, nikada nije bio u izbornoj kampanji, a svoj politički pokret „Pokret“ osnovao je prije samo 13 mjeseci. U tom trenutku je izgledala nevjerovatna mogućnost da se izbori protiv postojećih partijskih mehanizama s velikim finansijskim sredstvima i višedecenijskim iskustvom.\nOd osnivanja Pete Republike 1958, nijedan nezavisni kandidat bez izbornog iskustva nije bio ni blizu predsjedničke funkcije.\n„Makron je, ipak, uspio da iskoristi razočarenje Francuza, zahvaljujući kombinaciji zastrašujuće samouvjerenosti, mudre procjene političkih snaga u Francuskoj i dobre doze sreće“, ocjenjuje Ekonomist.\nMakronova „izvanredna politička avantura“, počela je opažanjem da postojeće francuske partije ne samo da ne uspijevaju da odgovore na strah koji jača populizam, nego da i stara podjela partija na ljevicu i desnicu onemogućava da se napravi politički bedem protiv jačanja populističkog nacionalizma, kao i da se postigne konsenzus o ekonomskim reformama.\nEkonomist podsjeća da je Makron u svojoj knjizi „Revolucija“ napisao da su se tradicionalne partije, umjesto da se bore protiv ideja desničarskog Nacionalnog fronta, pokušavale da ga isključe iz vlasti. Makron je tvrdio da političari moraju da ponude otvoreno, tolerantno, proevropsko društvo, zasnovano na podsticanju privatnog preduzetništva prije nego na njegovom rušenju ili prevelikoj zaštiti, i stvaranju puteva za izlazak iz siromaštva žrtava globalizacije.\nMakron se suočava s podijeljenom zemljom i velikim očekivanjima, piše Ekonomist, ocjenjujući da će populizam i Nacionalni front ostati važan faktor u francuskoj politici.\nMakronova sposobnost da oživi povjerenje i sprovede reforme biće od važnosti za cijelu Evropu. Očekuju ga parlamentarni izbori u junu, a bez podrške parlamenta neće moći da sprovede reforme.\nUkoliko ne uspije, sljedeći put će biti teže nego ikad zaustaviti rast populizma i spriječiti Nacionalni front da dođe na vlast, ocjenjuje Ekonomist.\nNezamisliva cifra za šminku Makrona?!\nMakron i Junker za proširenje EU\nPreuzimaju li desničari Evropu?\nIzbori u Italiji, Berluskoni favorit\nOznake Makron the economist\nNjemačka Vlada će Britancima naplatiti pristup jedinstvenom tržištu\nEuro ojačao nakon pobjede Makrona